Ofris

Ofris (Ophrys) – gegužraibinių (Ochidaceae) šeimos augalų gentis. Paplitusi Europoje (daugiausia – Pietų), Šiaurės Afrikoje, Artimuosiuose Rytuose, Mažojoje Azijoje, Kaukaze, Kanaruose, Turkmėnistane.Dressler, Robert (1990). The orchids: natural history and classification. Harvard University Press.

Ofrio genčiai priklauso žoliniai, 10–60 cm aukščio augalai. Lapai linijiškai lancetiški ar kiaušiniški, susitelkę stiebo apačioje, dažniausia blizgūs. Žiedai susitelkę į retos varpos pavidalo žiedynus. Pasižymi įvairių spalvų ir raštų žiedynų lapeliais. Vaisius – trilizdė dėžutė su smulkiomis sėklomis.

Ofrio vidiniai apyžiedžio lapeliai spalvomis ir išvaizda panašūs į tam tikrų rūšių vabzdžius (du viršutiniai primena vabzdžio ūsus, lūpa – kūną). Ofrio žiedai išskiria medžiagas, kurių sudėtis panaši į jų žiedus apdulkinančių plėviasparnių būrio vabzdžių patelių feromonų sudėtį, todėl žiedus lanko patinai. Jie mėgina poruotis su tariama patele (ofrio žiedu) ir prie jo kūno prilimpa polinarijai.

Mėgsta šarmingas, karbonatingas dirvas.

 Rūšys 
Lietuvoje auga viena rūšis – musinis ofris (Ophrys insectifera). Įrašyta į Lietuvos raudonąją knygą.

Rūšių skaičius neaiškus, nes ofriai gamtoje hibridizuojasi. Išskiriamos 149 rūšys,Ophrys, The Plant List. nors kitur pateikiama ~200 ar kitokie skaičiai.

 Šaltiniai 

Kategorija:Gegužraibiniai